**Σας αναθέτουν PEST ανάλυση του επιχειρηματικού κλάδου της Γαλακτοβιομηχανίας.**

Μπορείτε να χρησιμοποιήσετε κείμενα εταιρειών όπως τα παρακάτω που αφορούν πτυχές του κοινωνικού περιβάλλοντος και του πολιτικού περιβάλλοντος και όχι μόνο.

**Κοινωνικό περιβάλλον**

Στην ενότητα αυτή διερευνάται ο ρόλος που παίζει το lifestyle στη σύγχρονη διατροφή και γενικότερα πως και πόσο επηρεάζει τη φιλοσοφία της παραγωγής προϊόντων στον κλάδο της γαλακτοκομίας.

«Νομίζω ότι, στην περίπτωσή μας, το lifestyle της σύγχρονης διατροφής είναι αυτό που έχει εναρμονιστεί με τη δική μας διαχρονική φιλοσοφία. Και αυτό μπορώ να το πω με βεβαιότητα, αφού, σύμφωνα με τις πιο πρόσφατες έρευνες, οι καταναλωτές στρέφονται προς τα φρέσκα υγιεινά προϊόντα που βασίζονται σε γνήσια, αυθεντικά υλικά. Παράλληλα, αναζητούν προϊόντα που συνδυάζονται με τις απαιτήσεις των γρήγορων ρυθμών της σύγχρονης ζωής και ενισχύουν την υγεία τους.

Επιπλέον, οι σύγχρονοι καταναλωτές είναι πολύ πιο ενημερωμένοι σε θέματα ποιότητας και υγιεινής διατροφής, σε σχέση με κάθε άλλη εποχή. Ελέγχουν με μεγάλη αυστηρότητα τις προϊοντικές μας προτάσεις και επιδοκιμάζουν αυτές που ανταποκρίνονται στις υψηλές τους απαιτήσεις.

Το γάλα και τα προϊόντα του αποτελούσαν, αποτελούν και θα αποτελούν αναπόσπαστο μέρος του διαιτολογίου μας, γιατί είναι άριστη πηγή πρωτεϊνών, βιταμινών και ασβεστίου. Πάρα πολλές ιατρικές κλινικές μελέτες έχουν αποδείξει ότι η κατανάλωση γαλακτοκομικών προϊόντων, στο πλαίσιο μιας υγιεινής και ισορροπημένης διατροφής, συμβάλλει στην προάσπιση της υγείας.

Είμαστε υπερήφανοι που στο σύγχρονο αυτό περιβάλλον διατροφής η ΧΧΧΧΧΧ μπορεί να ανταποκριθεί με τον καλύτερο δυνατό τρόπο στις νέες απαιτήσεις. Η μακρόχρονη παράδοσή μας (αφού είμαστε μία από τις παλαιότερες γαλακτοβιομηχανίες στην Ελλάδα), η ποιότητα της πρώτης ύλης και τα προϊόντα μας, φτιαγμένα από 100% φρέσκο ελληνικό γάλα, που συνδυάζουν κατά τρόπο αρμονικό την παράδοση με τις σύγχρονες απαιτήσεις του καταναλωτή, αποτελούν τα εχέγγυα της επιτυχίας μας».

**Πολιτικό περιβάλλον**

«Η εναρμόνιση της εθνικής νομοθεσίας που αφορά τα τρόφιμα με την αντίστοιχη κοινοτική καθώς και η επικαιροποίησή της είναι μια επιτακτική ανάγκη που θα επηρεάσει θετικά τη λειτουργία των βιομηχανιών τροφίμων. Όσο δε γίνεται αυτό, η διάσταση που υπάρχει ανάμεσα στην εθνική και την κοινοτική νομοθεσία καθώς και η ασάφεια κάποιων διατάξεων της ισχύουσας νομοθεσίας επιτρέπουν πολλαπλές ερμηνείες για το ίδιο θέμα, πράγμα που προκαλεί δυσλειτουργίες στις επιχειρήσεις και σύγχυση στον καταναλωτή. Επιπλέον, σε πολλές περιπτώσεις η εθνική νομοθεσία καθιστά τις ελληνικές επιχειρήσεις τροφίμων μη ανταγωνιστικές σε σχέση με τις ευρωπαϊκές, καθώς δεν ανταποκρίνεται στα νέα επιστημονικά δεδομένα, αλλά και στις υφιστάμενες πρακτικές της Ε.Ε. που αφορούν τα τρόφιμα. Προς αυτή την κατεύθυνση είναι και οι πρόσφατες προσπάθειες του ΣΕΒΤ».

**Πλαίσιο συγκριτικής παρουσίασης / αντιπαραβολής εταιρειών**

Ακολουθεί πλαίσιο συγκριτικής παρουσίασης/αντιπαραβολής εταιρειών αποτελούμενο από τα ακόλουθα πεδία:

1. Ιστορικό ίδρυσης και ανάπτυξης των εταιρειών

2. Προσφερόμενα προϊόντα/υπηρεσίες

3. Λειτουργικό περιβάλλον

4. Στρατηγική τοποθέτηση των εταιρειών στην αγορά

5. Οργάνωση: Οργανόγραμμα, ανθρώπινο δυναμικό, εκπαίδευση, πληροφοριακά

συστήματα κλπ

6. Μarketing – Προώθηση, διαφήμιση κλπ

7. SWOT Ανάλυση (κυρίως δυνάμεις / αδυναμίες κατά την κρίση σας)

Η εργασία ολοκληρώνεται με την αξιολόγηση – κρίση και την παράθεση των πηγών πληροφοριών.

**Πολιτικοί παράγοντες**

* Πολιτικό σύστημα σταθερό
* Φορολογική νομοθεσία σχετικά ευνοϊκή για τον κλάδο, με πολλά κενά
* Εργασιακή νομοθεσία που κατοχυρώνει βασικά εργατικά δικαιώματα (8ωρο, ασφάλιση)- παρόλα αυτά διαθέτει κενά
* Κυβερνητικές πολιτικές μη ευνοϊκές-πιθανό μελλοντικά αυστηρότερο νομοθετικό πλαίσιο
* Νομοθεσία επιτρέπει τη ύπαρξη πλήρους ανταγωνισμού στον κλάδο
* Σχετικά ελαστική νομοθεσία για την προστασία του περιβάλλοντος

**Οικονομικοί παράγοντες**

* Ποσοστό ανεργίας 11,5%
* Ποσοστό πληθωρισμού 5,3%
* Πολύ σφιχτές οικονομικές πολιτικές με στόχο τη μείωση του δημοσίου ελλείμματος
* Σταθερό νόμισμα(ευρώ)
* Περίοδος οικονομικής ύφεσης Επιτόκια δανεισμού σχετικά υψηλά
* Ρυθμός ανάπτυξης στο -0,8% του ΑΕΠ
* Μείωση των εισοδημάτων και περιορισμός αγοραστικής δύναμης καταναλωτών
* Ρυθμός ανάπτυξης -2,3%

**Κοινωνικοί παράγοντες**

* Αλλαγές στον τρόπο ζωής(λόγω καταναλωτικών προτύπων, διατροφικών συνηθειών κλπ) μπορεί να επηρεάσουν τις προτιμήσεις των καταναλωτών στα προϊόντα της επιχείρησης
* Δεν παρατηρούνται ραγδαίες δημογραφικές αλλαγές(πολύ αργή μείωση πληθυσμού και γήρανση του μ.ο. αλλά σε βάθος χρόνου)
* Η διαφήμιση έχει σημαντική επιρροή στους καταναλωτές
* Υπάρχουν σοβαρές διαφορές στην κατανομή του εισοδήματος
* Σοβαρά χρέη των νοικοκυριών σε δάνεια-κάρτες και τάση του πληθυσμού για περαιτέρω δανεισμό
* Μειωμένη αγοραστική δύναμη καταναλωτών λόγω κρίσης
* Επίπεδο εκπαίδευσης μέτριο προς υψηλό αλλά οι νέες γενιές έχουν

αρκετά υψηλότερο επίπεδο εκπαίδευσης

* Ποσοστό μετανάστευσης περίπου 8,5%(επίσημα στοιχεία- μαζί με τους παράνομους μετανάστες αγγίζει το 10-12%)
* Κατανομή πληθυσμού: Άντρες:49,5% Γυναίκες:50,5%

0-14 ετών: 15,2% 15-65 ετών:67,71% 65+ ετών: 17,02%

* Δύσκολες κοινωνικές συνθήκες ζωής , ιδιαίτερα σε συγκεκριμένες περιοχές της επικράτειας
* Σχετική ομοιομορφία στις συνήθειες και τον τρόπο ζωής και προτιμήσεων των καταναλωτών
* Άνιση γεωγραφική κατανομή του πληθυσμού

**Τεχνολογικοί παράγοντες**

* Μικρό ενδιαφέρον τεχνολογικής έρευνας και κυρίως υπάρχει σε Ανώτατα Εκπαιδευτικά Ιδρύματα.
* Αργοί ρυθμοί προσφοράς σε τομείς της τεχνολογίας σε σχέση με ανεπτυγμένες χώρες του εξωτερικού.
* Επίπτωση τεχνολογικών αλλαγών στους εργασιακούς χώρους.
* Αργοί ρυθμοί αναβάθμισης ήδη εγκαταστημένης τεχνολογίας
* Ποσοστό τεχνολογικής αλλαγής ανύπαρκτο ως πολύ μικρό
* Ραγδαίες και συνεχείς αλλαγές στον τομές των υπολογιστών και της κινητής τηλεφωνίας
* Μικρές αλλά σταθερές αλλαγές στο Internet χωρίς όμως σημαντικές διαφορές
* Το επίπεδο των προσφερόμενων τεχνολογιών και αντίστοιχων υπηρεσιών είναι αντιστρόφως αυτών ανάλογο με το κόστος αυτών
* Ελάχιστες κρατικές επιχορηγήσεις στην έρευνα και ανάπτυξη